Հ Ա Յ Տ Ա Ր Ա Ր ՈՒ Թ Յ ՈՒ Ն
Հայաստանի Հանրապետության ներքին գործերի նախարարության ռազմավարական պլանավորման, քաղաքականության մշակման և մոնիթորինգի վարչության փորձագետ (իրավաբան) ներգրավելու մասին

     1․ Ծրագրով նախատեսված աշխատանքների համառոտ նկարագիրը՝
1) Նախարարության թվայնացման ծրագրերի իրավական պատշաճ ուղեկցման ապահովում․
2) մշակվող օրենսդրության և ռազմավարական փաստաթղթերի բարձր որակի և փոխհամաձայնեցվածության ապահովում.
3) Նախարարության բարեփոխումների համապատասխանությունը միջազգային չափանիշներին և մարդու իրավունքների ոլորտում ստանձնած պարտավորությունների ապահովում.
4) տարբեր կառուցվածքային ստորաբաժանումներում իրականացվող աշխատանքների փոխհամաձայնեցվածության ապահովում.
5) ռազմավարական փաստաթղթերի կատարման արդյունավետության և մոնիթորինգի որակի բարձրացման ապահովում.
6) Նախարարության ռազմավարական նպատակներին համապատասխան միասնական իրավաքաղաքական մոտեցումների ձևավորման ապահովում․
7) թվային լուծումների, տեղեկատվական համակարգերի և գործող օրենսդրության միջև համապատասխանության, ինչպես նաև անհրաժեշտ օրենսդրական փոփոխությունների ժամանակին նախաձեռնման ապահովում․
8) օրենքների, ենթաօրենսդրական ակտերի, ռազմավարությունների և այլ փաստաթղթերի մշակման, լրամշակման և ընդունման գործընթացի համակարգման ապահովում․
9) մշակվող իրավական ակտերի համապատասխանության ապահովում Նախարարության ռազմավարական նպատակներին և իրականացվող բարեփոխումներին․
10) Հայաստանի Հանրապետության օրենսդրության շարունակական համապատասխանեցում միջազգային պարտավորությունների և միջազգային կազմակերպությունների առաջարկությունների իրականացում․
11) ռազմավարությունների և ոլորտային քաղաքականությունների կատարման համակարգման և իրավական ուղեկցման ապահովում․
12) ռազմավարական փաստաթղթերի կատարման մշտադիտարկման, իրավական վերլուծության և անհրաժեշտ առաջարկությունների ներկայացման իրականացում․
13) Նախարարության տարբեր կառուցվածքային ստորաբաժանումներում իրականացվող օրենսդրական և քաղաքականության մշակման աշխատանքների փոխհամաձայնեցվածության ապահովում։
2․ Փորձագետ ներգրավելու ժամկետն է՝ մինչև 1 (մեկ) տարի: 
3․ Փորձագետի աշխատավարձը կազմում է՝ 809715 (ութ հարյուր ինը հազար յոթ հարյուր տասնհինգ) ՀՀ դրամ (ներառյալ հարկերը)։

4․ Փորձագետին ներկայացվող պահանջներն են՝
1.  Կրթություն, որակավորման աստիճանը
Ուղղություն: ԳՈՐԾԱՐԱՐՈՒԹՅՈՒՆ, ՎԱՐՉԱՐԱՐՈՒԹՅՈՒՆ ԵՎ ԻՐԱՎՈՒՆՔ
 Ոլորտ: ԻՐԱՎՈՒՆՔ
Ենթաոլորտ: Իրավունք
Մասնագիտություն: 042101.00.6 Իրավագիտություն կամ 042101.00.7 Իրավագիտություն
1. հայերեն, ռուսերեն և անգլերեն լեզուների իմացություն․
1. հանրային ծառայության 3 (երեք) տարվա ստաժ կամ 4 (չորս) տարվա մասնագիտական աշխատանքային ստաժ կամ իրավունքի բնագավառում՝ չորս տարվա աշխատանքային ստաժ:
1. համապատասխան ոլորտի իրավական ակտերի իմացություն և անհրաժեշտ        տեղեկատվության տիրապետում․
1. համակարգչով և ժամանակակից այլ տեխնիկական միջոցներով աշխատելու ունակություն:

  5․  Փորձագետը պարտավորվում է՝
1) բարեխղճորեն կատարել սույն պայմանագրով ստանձնած աշխատանքները։
2) պահպանել համապատասխան մարմնում սահմանված ներքին կարգապահական կանոնները, աշխատանքային կարգապահությունը։
3) պահպանել աշխատանքի պաշտպանության և անվտանգության ապահովման միջոցները․
4) իրականացնել ՀՀ աշխատանքային օրենսդրությամբ, «Հանրային ծառայության մասին» օրենքով և սույն պայմանագրով իրեն վերապահված այլ պարտականությունները։

   6. Դիմումների ընդունման վերջին ժամկետն է 2026թ. հուլիսի 30-ը  ներառյալ:
  7․  Աշխատավայրը`  ՀՀ ք․ Երևան, Նալբանդյան 130։
  8․ Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարագապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» ՀՀ օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում։
  
 9․ Ընտրություն կատարելու եղանակը`
Դիմում ներկայացրած քաղաքացիների փաստաթղթերի ուսումնասիրության հիման վրա։
  10․ Դիմող քաղաքացիները պետք է ներկայացնեն հետևյալ փաստաթղթերը.
· դիմում Նախարարության գլխավոր քարտուղարի անունով (դիմումի ձևը կցվում է),
· հայտարարություն (ձևը կցվում է) ՀՀ կառավարության 02.08.2018թ. N 878-Ն  որոշմամբ հաստատված կարգի 13-րդ կետով նախատեսված սահմանափակումների բացակայության մասին․
· տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի/ների), վկայական/ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին, հայերեն ինքնակենսագրական (CV)․
· արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները` բնօրինակի հետ միասին, կամ համապատասխան տեղեկանք․
· մեկ գունավոր լուսանկար 3X4 սմ չափի․
· անձնագրի կամ նույնականացման քարտի պատճենը։
 11․ Քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով, էլեկտրոնային փոստի հասցեն` hrmd@mia.gov.am)։
 12․ Փաստաթղթերն (անձամբ ներկայացնելու դեպքում) ընդունվում են ամեն օր` ժամը    09.30-12.30-ը, 14։30-17։00    (բացի շաբաթ և կիրակի օրերից)։
   Լրացուցիչ տեղեկությունների համար դիմել ՀՀ ներքին գործերի նախարարություն         (ք. Երևան, Նալբանդյան 130, 3-րդ հարկ, 310 սենյակ, հեռ.` 010-59-64-81,           էլեկտրոնային փոստի հասցեն` hrmd@mia.gov.am)։
